ການໂຈມຕີ ທາງອາກາດ ຕໍ່ເມືອງ Raqqa ໃນຊີເຣຍ ສັງຫານ 95 ຄົນ
ການໂຈມຕີທາງອາກາດ ໃສ່​ເມືອງ​ Raqqa ຊຶ່ງເປັນຫົວເມືອງ ສຳຄັນສຸດ ຂອງພວກ​​ລັດ​ອິສລາມ ໃນຊີເຣຍນັ້ນ ສັງຫານ ຢ່າງໜ້ອຍ 95 ຄົນ.
ບັນດານັກເຄຶ່ອນໄຫວກ່າວວ່າ ຈຳນວນຜູ້ເສຍຊີວິດຍ້ອນການ ໂຈມຕີທາງອາກາດໃນຊີເຣຍ ໃສ່ເມືອງ Raqqa ຊຶ່ງເປັນຫົວ ເມືອງສຳຄັນສຸດຂອງພວກຫົວຮຸນແຮງລັດອິສລາມນັ້ນໄດ້ເພີ້ມ ຂື້ນເປັນຢ່າງໜ້ອຍ 95 ຄົນ ກຸ່ມສິ້ງຊອມສິດທິມະນຸດໃນຊີເຣຍ ທີ່ມີຫ້ອງການຢູ່ອັງກິດ ກ່າວ ໃນວັນພຸດມື້ນີ້ ວ່າ ການໂຈມຕີໃນວັນອັງຄານໃສ່ເຂດອຸດສາຫະ ກຳ ແລະຕະຫລາດທີ່ຜູ້ຄົນນິຍົມໄປຊື້ເຄື່ອງຂອງ ໃກ້ກັບຫໍພິພິດ ທະພັນ ໃນເມືອງດັ່ງກ່າວຍັງເຮັດໃຫ້ 120 ຄົນໄດ້ຮັບບາດເຈັບ ກຸ່ມສີ້ງຊອມສິດທິມະນຸດໃນຊີເຣຍ ທີ່ໄດ້ບັນທຶກຈຳນວນຜູ້ໄດ້ຮັບບາດເຈັບລົ້ມຕາຍ ຢູ່ໃນ ທົ່ວສົງຄາມກາງເມືອງຊີເຣຍ ທີ່ໄດ້ດຳເນີນມາເກືອບສີ່ປີແລ້ວນັ້ນ ກ່າວວ່າ ຜູ້ເສຍຊີວິດແມ່ນຮວມທັງພົນລະເຮືອນຢ່າງໜ້ອຍ 52 ຄົນ ລາຍງານບໍ່ໄດ້ແຈ້ງໃຫ້ຊາບວ່າຢ່າງເປັນ ການເຈາະຈົງວ່າ ມີພວກຫົວຮຸນແຮງໜ້ອຍຫຼາຍ ປານໃດໄດ້ຖືກຂ້າຕາຍ ຊີເຣຍ ໄດ້ທຳການສູ້ລົບມາຕັ້ງແຕ່ ເດືອນມີນາ ປີ 2011 ຕໍ່ຕ້ານຫລາຍກຸ່ມທີ່ຄັດຄ້ານການປົກຄອງຂອງປະທານາທິບໍດີ Bashar al-Assad ໃນຂະນະທີ່ບັນດານັກລົບກຸ່ມລັດອິສ ລາມ ໄດ້ຍຶດເອົາດິນແດນທາງພາກຕາເວັນອອກຂອງ ຊີເຣຍ ອັນເປັນພາກສ່ວນນຶ່ງທີ່ເຂົາ ເຈົ້າໄດ້ປະກາດຕົນເອງເປັນ “ປະເທດທີ່ປົກ ຄອງໂດຍອິສລາມ” ທີ່ຍາວຢຽດເນັ່ງເຂົ້າໄປສູ່ອີຣັກທີ່ເປັນເພື່ອນນຳດ້ວຍ ໃນຕົ້ນເດືອນນີ້ ກຸ່ມລັດອິສລາມ ໄດ້ນຳອອກເຜີຍແຜ່ວີດີໂອ ທີ່ສະແດງໃຫ້ເຫັນວ່າ ພວກ ຫົວຮຸນແຮງຕັດຫົວຜູ້ຊາຍ 18 ຄົນ ທີ່ໄດ້ບັນລະຍາຍວ່າເປັນທະຫານ ຊິເຣຍ